	Тези две графи указват какво носи персонажът в ръцете си. Ако той иска да извади нещо от инвентара си, за да го използва в ръцете си, персонажът трябва да изгуби 1 Ход. Обикновено в дясната ръка се носи оръжие, а в лявата щит или отвара за Издръжливост. Някои от оръжията в играта обаче са за две ръце (например Дълъг меч, Дълъг лък, Прашка). Ако персонажът вземе две оръжия (по едно във всяка ръка), точките им за атака и защита се сумират.